**REPUBLICA MOLDOVA**

**RAIONUL CAHUL**



**Raport**

**privind activitatea Aparatului preşedintelui raionului Cahul în anul 2016**

Ca şi în anii precedenţi, şi în anul 2016 Consiliul Raional Cahul şi-a exercitat în mod corespunzător prerogativele stabilite prin Legea administraţiei publice locale, în calitatea sa de autoritate a administraţiei publice raionale investită cu gestionarea intereselor colectivităţilor locale. Consecvent principiului autonomiei funcţionale, Consiliul Raional a acţionat permanent pentru realizarea programelor proprii, punerea în aplicare a strategiilor aprobate, a realizării sarcinilor şi atribuţiilor specifice, punând un accent mai mare pe coordonarea serviciilor publice de interes raional, a autorităţilor administraţiei publice locale.

La baza activităţii desfăşurate, a acţiunilor întreprinse şi a măsurilor stabilite, au stat îndeplinirea deciziilor Consiliului Raional, a obiectivelor cuprinse în programele şi strategiile aprobate prin decizii ale Consiliului.

Actele administrative adoptate şi emise anul trecut, eforturile făcute de Aparatul preşedintelui şi personalul din instituţiile aflate în subordinea sau sub autoritatea autorităţii deliberative raionale pentru realizarea unor acţiuni, activităţi şi luarea unor măsuri, au avut la bază concordanţa cu obiectivele propuse la început de mandat.

 În conformitate cu prevederile art. 53 din Legea privind administraţia publică locală, Preşedintele raionului a coordonat activitatea serviciilor descentralizate din cadrul raionului şi de comun acord cu primarii oraşului, comunelor şi satelor au fost căutate cele mai eficiente căi de soluţionare a problemelor stringente cu care se confruntă populaţia raionului, fiind realizate măsuri de dezvoltare durabilă a comunităţilor. Subdiviziunile Consiliului Raional şi-au continuat activitatea întru realizarea obiectivelor propuse pentru anul respectiv, cu stabilirea direcţiilor prioritare în activitate, şi anume:

* acumularea maxim posibilă la bugetele locale a veniturilor şi realizarea unui complex de măsuri menite să asigure funcţionarea normală a instituţiilor publice din raion;
* promovarea iniţiativelor de dezvoltare a economiei locale;
* asigurarea securităţii alimentare;
* dezvoltarea şi perfecţionarea sistemului educaţional în vederea asigurări unei educaţii de calitate;
* protecţia socială a persoanelor dezavantajate şi crearea serviciilor sociale instituţionalizate;
* susţinerea sistemului de asistenţă medicală a populaţiei;
* menţinerea viabilităţii infrastructurii.

Totodată au fost vizate obiectivele de îmbunătățire a calității serviciilor cu impact asupra cetățeanului și desfășurarea unei activități transparente și eficiente, cu respectarea cadrului legal.

Astfel, Aparatul președintelui a acordat o atenţie deosebită pentru pregătirea, organizarea şi desfăşurarea şedinţelor Consiliul Raional. Ca autoritate deliberativă, Consiliul Raional s-a întrunit în anul 2016 în 6 şedinţe, dintre care 4 şedinţe ordinare desfăşurate trimestrial și 2 ședințe extraordinare. În anul de referință au fost adoptate 112 decizii. Deciziile adoptate au reuşit să reglementeze întreaga paletă de atribuţii date de lege în competenţa Consiliului Raional, sintetizate, după cum urmează:

* gestionarea economică și socială a raionului;
* reglementarea activității subdiviziunilor Consiliului Raional și a instituțiilor publice din subordine din domeniul educației, sănătății, culturii, sportului, protecției sociale;
* gestionarea patrimoniului Consiliului Raional;
* alte probleme curente.

Pentru ca ședinţele Consiliului Raional să se desfășoare în condiții legale, au fost dispuse măsurile necesare pentru pregătirea și punerea la dispoziția consilierilor a materialelor aflate pe ordinea de zi. Astfel,

* s-a asigurat convocarea telefonică şi în scris a consilierilor raionali la şedinţele Consiliului Raional Cahul şi la şedinţele comisiilor consultative de specialitate;

• s-au expediat invitaţiile atît pentru consilieri, cît şi pentru şefii de subdiviziuni din cadrul Consiliului Raional Cahul, şefii instituţiilor subordonate şi alţi invitaţi din afara Consiliului Raional;

* materialele înscrise pe ordinea de zi au fost puse la dispozitia consilierilor raionali, pentru a fi avizate, în comisiile de specialitate ale Consiliului Raional iar, după obţinerea avizelor, au fost asigurate mape pentru studiu, pentru toți consilierii raionali;

• s-au întocmit procesele-verbale la toate şedinţele ordinare şi extraordinare;

• s-au intocmit listele de prezenţă ale consilierilor la şedinţele comisiilor de specialitate precum şi la ședințele consiliului;

• s-au înregistrat deciziile Consiliului Raional (112 decizii) şi s-a efectuat comunicarea acestora, în termeni legali, Oficiului Teritorial Cahul al Cancelariei de Stat în vederea efectuării controlului de legalitate, persoanelor interesate şi celor care răspund de ducerea la îndeplinire a acestora;

• s-au format dosare de şedinţă cu toate documentele referitoare la organizarea şi desfăşurarea şedinţelor Consiliului Raional.

La pregătirea ședinţelor Consiliului Raional s-au respectat procedurile prevăzute de Legea privind administrația publică locală nr. 436-XVI din 28.12.2006 și Regulamentul de organizare si funcționare a Consiliului Raional Cahul, care au dat posibilitatea consilierilor raionali să exprime opinii și argumente ori amendamente în legatură cu proiectele supuse dezbaterii, să formuleze întrebări și interpelări, precum și să exercite votul în cunoştinţă de cauză.

Actualmente în cadrul Consiliului Raional Cahul îsi desfăşoară activitatea 5 comisii de specialitate, respectiv:

* Comisia economie, reforme, buget, finanţe şi relaţii transfrontaliere – preşedinte dlȘtefan Bratu
* **C**omisia probleme sociale (învăţămînt, tineret, sport, cultură, sănătate, asistenţă socială, protecţia drepturilor copilului, utilizarea forţei de muncă) – preşedinte dnaTatiana Seredenco
* Comisia administraţie publică, respectarea drepturilor şi libertăţilor omului, relaţii interetnice – preşedinte dlVladimir Lîsenco
* Comisia agricultură, alimentaţie, industrie prelucrătoare, relaţii funciare şi cadastru – preşedinte dlVeaceslav Bălănel
* Comisia urbanism, construcţii, gospodărie comunală, drumuri şi protecţia mediului – preşedinte dlSergiu Cornea.

Pentru cunoaşterea, analizarea şi avizarea celor 112 proiecte de decizii au fost organizate 29 de şedinţe ale comisiilor de specialitate.

 Aparatul preşedintelui raionului Cahul, şefii subdiviziunilor Consiliului Raional, în strînsă colaborare cu autorităţile publice locale de nivelul I, şi-au manifestat preocuparea şi responsabilitatea pentru a întreprinde măsurile necesare privind executarea deciziilor adoptate, ţinînd în permanenţă la control, în domeniile lor de activitate, problemele înaintate spre soluţionare, fiind întreprinse un şir de acţiuni comune întru executarea adecvată şi operativă a deciziilor adoptate de Consiliul Raional.

Monitorizarea executării deciziilor adoptate s-a făcut și în cadrul şedinţelor operative săptămînale; au fost organizate de asemenea întruniri și grupuri de lucru unde s-au abordat problemele ce ţin de procesul de administrare a treburilor publice din raion.

Ca urmare a tuturor acestor activităţi şi acţiuni întreprinse, majoritatea deciziilor Consiliului Raional adoptate în perioada anului trecut au fost executate.

Nici o decizie aprobată în perioada de referință nu a fost recunoscută ilegală de către instanțele judecătorești.

Conform prevederilor Legii privind transparenţa în procesul decizional, la nivelul Consiliului Raional sunt stabilite şi respectate regulile procedurale pentru asigurarea transparenţei decizionale.

La şedinţele de Consiliu, în calitate de invitaţi, au participat primarii, reprezentanţi ai Oficiului Teritorial al Cancelariei de Stat, ai unor servicii şi instituţii publice de interes raional. De asemenea, şedinţele s-au desfăşurat în prezenţa reprezentanţilor mass – mediei locale şi a unor cetăţeni din raion.

Avînd atribuția de ordonator principal de credite, președintele raionului a urmărit execuția bugetului, încasarea veniturilor și efectuarea cheltuielilor avînd grijă, în permanență, de încadrarea în prevederile bugetare aprobate.

În exercitarea atribuţiilor cu care este investit preşedintele raionului, în perioada de raport au fost emise în total **720** dispoziţii, din care **311** cu caracter normativ şi **409** cu caracter individual, care au reglementat activitatea desfăşurată la nivelul Aparatului preşedintelui şi a instituţiilor subordinate.

Toate dispozițiile au fost aduse la cunoștința persoanelor vizate și responsabile de executarea acestora, în termini legali.

În permanență s-a acordat o atenţie sporită soluţionării problemelor prezentate de cetăţeni în cadrul audienţelor sau în petiţiile adresate Consiliului Raional Cahul. Cetăţenii au fost primiţi în audienţe conform programului de audienţe al preşedintelui şi vicepreşedinţilor raionului, iar atunci când a fost posibil au fost primiţi şi în afara programului de audienţe. În anul trecut au fost primiți în audienţă circa 700 persoane.

Problemele abordate de cetățeni au vizat: ajutorul social, găsirea unui loc de muncă, locuințe, sponsorizări, asigurare servicii publice, fond funciar și altele. În cazul în care problemele solicitate nu au fost de competența Consiliului Raional, persoanele au primit consiliere și au fost îndrumate către instituțiile abilitate.

În perioada de referință în cadrul Aparatului Preşedintelui raionului s-a înregistrat un numar de 90 petiţii, din care 46 petiții au fost adresate de către cetățenii raionului Cahul. Alte 44 petiții au fost redirecționate de către autoritățile publice centrale, și anume: Ministerul muncii, protecției sociale și familiei -17, Parlamentul RM și Cancelaria de Stat - cîte 7, Ministerul sănătății – 2 ș.a.

Tematica petițiilor este foarte diferită. Din numărul toatal al acestora în 35% (32 petiții) de cazuri se solicită ajutor material sau ajutor social, în 10% din cazuri se solicită intervenția în soluționarea conflictelor cu vecinii, 9 la sută sunt plângeri pe comportamentul medicilor, 6,6% sunt plîngeri pe autoritățile publice locale de niv. I, litigii funciare - 4 petiții, câte 3 petiții - privind reparația drumurilor locale, reparația rețelelor electrice, ajutor pentru reparația caselor de locuit. La fel, au fost depuse plîngeri pentru soluționarea litigiilor cu agenții economici din teritoriu, tăierile ilicite de pădure, eliberarea avizelor pentru desfășurarea activității de antreprenor în apropierea caselor de locuit ( stîne, benzinărie, abator) etc.

Toate petițiile au fost transmise pentru soluționare fără întîrzieri. Periodic a fost efectuată analiza executării petițiilor și luate măsuri de soluționare a acestoră în termeni legali.

Circuitul documentelor care intră şi sunt expediate de către Consiliul Raional s-a desfășurat în condiții bune, astfel încât pe baza registrelor de intrare - ieşire să poată fi urmărit nivelul de executare a oricărui demers, locul şi stadiul în care se află rezolvarea lor, precum şi modul în care au fost rezolvate.

Pe parcursul anului 2016 în adresa Consiliului Raional au fost înregistrate un număr de 1767 documente, din care 1977 documente au parvenit din raion și alte 690 demersuri de la autoritățile publice centrale, și anume: CNAS - 66, Guvernul RM – 43, Cancelaria de Stat - 38, Ministerul Finanțelor – 37, Ministerul Muncii, Protecției Sociale și Familiei – 29, Ministerul Agriculturii și Industriei Alimentare – 27, Ministerul Dezvoltării Regionale și Construcțiilor – 22, Ministerul Tineretului și Sportului -21, Ministerul Economiei – 20, Agenția Turismului – 17, Ministerul Sănătății – 15, Ministerul Afacerilor Interne – 12, Ministerul Culturii – 10, Ministerul Transporturilor și Infrastructurii Drumurilor – 9, Ministerul Educației, Agenția pentru Eficința Energetică și Consiliul Concurenței – cîte 8, Ministerul Mediului și Serviciul de Stat Arhivă – cîte 7, Ministerul Justiției și Curtea Supremă de Justiție – câte 6, etc.

Toate demersurile au fost înregistrate și redirecționate pentru soluționare în termeni legali.

 În aceeași perioadă de referință Aparatul președintelui a expediat 682 documente. Întru executarea întocmai a Regulamentului privind ținerea lucrărilor de secretariat, au fost întocmite și expediate subdiviziunilor Consiliului Raional blanchete pentru demersuri oficiale, modele de decizii și dispoziții ale președintelui raionului.

În contextul Legii privind accesul cetăţenilor la informaţii de interes public, au fost întreprinse acţiuni care au vizat transmiterea de informaţii complete şi în timp util pentru a permite cetăţenilor să fie în permanenţă la curent cu activitatea Consiliului Raional.

În baza principiului de colaborare între autorităţile publice ale administraţiei locale, şi în anul 2016 au continuat acţiunile de îndrumare şi sprijin a activităţilor consiliilor locale, insistându-se pe coordonarea serviciilor publice de interes raional.

În scopul consolidării relaţiilor dintre autorităţile administraţiei publice raionale şi cele de primul nivel, colaborării şi conlucrării eficiente a acestora în raion, periodic se organizează şi se desfăşoară întruniri cu primarii şi secretarii, alţi funcţionari publici şi conducători ai instituţiilor bugetare, în cadrul cărora se analizează cele mai stringente probleme existente, precum şi căile de soluţionare a acestora. Drept rezultat, au fost întreprinse mai multe măsuri întru soluţionarea problemelor din domeniul economico-financiar, funciar, asigurării funcţionării eficiente a instituţiilor educaţionale, de sănătate şi cultură, protecţie socială a populaţiei şi asigurare a ordinii publice, protecţiei mediului şi amenajării teritoriului localităţilor, consolidării relaţiilor de colaborare, coordonării şi ridicării eficacităţii activităţii autorităţilor publice locale atât de nivelul II, cât şi de nivelul I.

Prin intermediul Secției administrație și relații cu publicul primarii, secretarii consiliilor locale și funcţionarii publici au fost ajutaţi în realizarea unor acţiuni, întocmirea de documente, proiecte de acte administrative, fiind permanent îndrumaţi să respecte în toate cazurile prevederile legale.

Întru executarea Legii privind administrația publică locală, la începutul anului de referință, în toate localităţile raionului au fost desfăşurate şedinţe de bilanţ ale consiliilor locale unde primarul, consilierii locali, conducătorii instituţiilor bugetare din teritoriu şi-au prezentat darea de seamă despre activitatea din anul precedent și au trasate obiective de perspectivă*.* Reprezentanţii Consiliului Raional, care au participat la aceste ședințe, au avut posibilitatea de a face cunoștință cu situația reală în care se află unitățile administrativ-teritoriale, precum și de a informa populaţia despre măsurile întreprinse de către Consiliul Raional pentru realizarea Programului de dezvoltare social-economică a raionului, de a răspunde la întrebările ce-i frământă pe cetăţeni.

În perioada menționată s-a acordat consultanţă metodologică autorităţilor administraţiei publice locale, precum şi direcţiilor, secţiilor şi serviciilor din cadrul Consiliului Raional Cahul.

Colaboratorii Secției administrație și relații cu publicul în perioada de raport au efectuat 18 vizite în teritoriul unităților administrative-teritoriale.

 Astfel, în 5 primării din cele vizitate au avut loc concursuri la funcția de secretar și anume în localitățile: Cîșlița-Prut, Larga Nouă, Baurci-Moldoveni, Doina și Burlăceni. La fel, s-a asigurat participarea la organizarea concursurilor pentru funcția de inginer cadastru, contabil în localitățile Alexandru Ioan Cuza și Larga Nouă. Din cauza migrației populației peste hotarele țării, tot mai puțin specialiști ramîn să activeze în localitățile raionului.

În lunile iunie și iulie 2016, de către primarii localităților Colibași și Badicul Moldovenesc au fost organizate schimburi de experiență între autoritățile publice locale de nivelul I. La aceste vizite au participat și conducători ai subdiviziunilor Consiliului Raional. În cadrul schimbului de experiență primarii-gazdă au demonstrat realizările obținute și obiectivele pe care și le-au propus pentru actualul mandat.

În comun cu autoritățile administrației publice locale de nivelul I au fost întreprinse toate măsurile pentru buna desfășurare a alegerilor președintelui Republicii Moldova din 30 octombrie și, respectiv, 13 noiembrie 2016.

Primari unităților administrativ-teritoriale au fost asistați de colaboratorii Secției în desfășurarea diferitor activități. A fost oferită asistență metodică și practică primarilor care au întîmpinat dificultăți în organizarea comisiilor pentru ocuparea funcțiilor publice vacante, elaborarea deciziilor consiliilor locale, soluționarea conflictelor între autoritățile executive și legislative din primării.

În localitatea Bucuria, primarul și-a depus mandatul înainte de expirarea acestuia astfel, odată cu alegerile Președintelui RM, au fost organizate și alegerile locale, în urma cărui fapt a fost ales un nou primar, dl Dumitru Dermenji.

La fel, a întîmpinat dificultăți în activitate sa și primăria Doina, în care secretarul consiliului local a fost eliberat din funcție prin hotărîre de judecată pentru depășirea atribuțiilor de serviciu.

Pe parcursul anului trecut au fost organizate şi desfăşurate 11 întruniri cu primarii, în cadrul cărora au fost abordate diverse chestiuni printre care:

* elaborarea de strategii de dezvoltare, elaborare de proiecte;
* aplicarea legii privind completarea declarațiilor pe venit și a declarației de interese personale;
* Lansare de proiect: ENI România - Republica Moldova 2014-2020;
* Mecanismul intersectorial de cooperare în domeniul protecției copilului;
* Cu privire la organizarea licitațiilor publice etc.

De asemenea, au fost organizate 2 seminare de instruire pentru aleșii locali aflați la primul mandat. În luna mai 2016 de către Academia de Administrație Publică a fost lansat Programul de instruire la distanță a aleșilor locali.

Conform Hotărîrii Guvernului RM nr. 78 din 12 februarie 2010 au fost organizate 12 întîlniri ale membrilor Guvernului și a conducătorilor autorităților administrative centrale cu cetățenii din raionul Cahul, și anume: Andrian Candu, Președintele Parlamentului RM; Octavian Calmâc, viceprim-ministru, ministru al economiei; Iurie Chirinciuc, ministrul transporturilor și infrastructurii drumurilor; Eduard Serbenco, viceministru al justiției; Alexandru Jizdan, ministrul afacerilor interne a RM; Ruxanda Glavan, ministru al sănătății; Valeriu Munteanu, ministrul mediului; Corina Fusu, ministru al educației; Eduard Grama, ministrul agriculturii și industriei alimentare; Gheorghe Galbura, viceministrul apărării; Nicolae Hîncu, director general, Agenția Rezerve Materiale ș.a.

De asemenea Președintele raionului a fost gazda a două delegații diplomatice ale altor țări și anume: Ambasadorul Republicii Cehe în RM și Alteța Regală Principele Radu al României.

În conformitate cu Regulamentul de activitate, în atribuţiile de bază ale Secţiei administraţie și relații cu publicul este și coordonarea, precum şi realizarea, la nivel raional, a acţiunilor în domeniul protecţiei civile. În acest sens au fost întreprinse, în comun cu Direcţia Situaţii Excepţionale, un şir de activităţi, cum ar fi verificarea sistemelor de transmisiuni şi înştiinţare; controlul stării protecţiei civile în primării; verificarea organizării procesului de învăţământ la protecţia civilă în instituţiile de învăţământ; controlul stării protecţiei civile la obiectivele potenţial periculoase chimic şi radioactive, iazurile potenţial periculoase. De asemenea, a fost acordat ajutorul necesar la pregătirea pentru desfăşurarea aplicaţiilor la protecţia civilă în primării, întreprinse alte acţiuni în vederea realizării programului de activitate în domeniul protecţiei civile.

În perioada anului 2016 au fost organizate aplicații la protecția civilă în 10 unități administrativ-teritoriale de nivelul I.

În aceeași perioadă au fost organizate **5 şedinţe** ale Comisiei raionale pentru situaţii excepţionale, fiind ţinute la un control strict îndeplinirea hotărîrilor aprobate de Comisie.

Astfel, în anul 2016 s-au înregistrat **9 situații excepționale** sau cu 5 cazuri mai mult comparativ cu anul 2015, din care 3 cazuri cu carater tehnogen și 6 cazuri cu caracter natural.

Suma totală a prejudiciului material cauzat de situațiile menționate este de **1832759,0 lei** sau de 6 ori mai mult față de anul precedent. Astfel, conform deciziei Consiliului Raional din 22 martie 2016, au fost alocate mijloace financiare pentru următoarele situații:

* + pentru lucrările de lichidare a cosecințelor în urma ninsorilor abundente și vîntului puternic – 5 180,0 lei;
	+ pentru întreținerea și deszăpezirea drumurilor de acces în localitățile raionului – 400,0 mii lei;
	+ pentru lucrările de desecare a terenurilor agricole inundate din s. Roșu – 50,0 mii lei.

Din fondul rutier au fost alocate 250,0 mii lei pentru:

* + reparația unei porțiuni de drum deteriorate în urma ploilor torențiale din s. Pelinei – 110,0 mii lei;
	+ pentru reparația unei porțiuni de drum din s. Baurci-Moldoveni – 60,0 mii lei;
	+ pentru elaborarea proiectului la reparația unui sector de drum din s. Slobozia Mare – 80,0 mii lei.

Pentru procurarea unui rezervor de drenaj la Fabrica de brînzeturi din Cahul s-au alocat 100,0 mii lei.

Pentru stoparea alunecărilor de teren de pe str. Haiducilor, or. Cahul au fost alocate 87,0 mii lei.

Pe parcursul anului 2016 s-a urmărit creșterea gradului de respectare a reglementărilor legale de către subdiviziunile Consiliului Raional prin asigurarea conformităţii actelor administrative ale autorității publice cu legile, actele normative în vigoare și regulamentele aprobate de Consiliu.

În acest sens, a fost asigurată asistenţa juridică a Aparatului Preşedintelui raionului, Consiliului Raional şi comisiilor de lucru, constituite pe lîngă aceste autorităţi, în vederea respectării legislaţiei şi în corelare cu ansamblul reglementărilor interne, precum şi al respectării normelor de tehnică legislativă.

 S-a urmărit, de asemenea, asigurarea legalitatății contractelor şi altor acte cu caracter intern, întocmite de instituţiile şi subdiviziunile Consiliului Raional, precum şi a proiectelor întocmite de alte autorităţi, în cazul în care sunt în legătură cu atribuţiile şi activitatea preşedintelui raionului sau Consiliului Raional.

A fost asigurată reprezentarea intereselor Preşedintelui raionului Cahul şi a Consiliului Raional Cahul în faţa organelor de stat, instanţelor de judecată ale Republicii Moldova şi ale altor organe cu caracter jurisdicţional.

Un accent deosebit s-a pus pe asigurarea legalităţii în activitatea comisiilor de lucru constituite pe lângă Preşedintele raionului Cahul sau Consiliul Raional (Comisia specială de examinare a cererilor de restituire a bunurilor sau de recuperare a valorii acestora persoanelor supuse represiunilor politice, Comisia raională pentru combaterea traficului de ființe umane, Comisia raională pentru reglementarea activităţii auto de călători şi bagaje, Comisia cu privire la privatizare, Comisia pentru acordarea sporului pentru vechimea în muncă la salariul de funcţie, Comisia privind organizarea concursurilor pentru ocuparea funcțiilor vacante ș.a.).

Selectarea, angajarea și eliberarea personalului s-a efectuat în deplină concordanţă cu Codul Muncii al RM şi Legea cu privire la funcţia publică şi statutul funcţionarului public. În perioada de raport au fost organizate 3 concursuri de ocupare a funcţiilor vacante - șef Direcție agricultură și dezvoltare economică, șef și specialist superior al Secției cultură.

La toate aceste concursuri a fost asigurată informarea privind condiţiile de participare la concurs, preluarea dosarelor de înscriere, organizarea si desfăşurarea probelor de concurs, supravegherea candidaţilor în timpul probelor scrise şi a probelor de interviu, întocmirea documentaţiilor la finalizarea concursului, încadrare şi integrarea în instituție pentru noii angajaţi. Conform prevederilor Hotărîrii Guvernului nr. 201/2009 privind dosarul profesional al funcţionarilor publici, în vederea asigurării gestionării unitare şi eficiente a resurselor umane, precum şi pentru urmărirea carierei funcţionarului public, s-a procedat la actualizarea, rectificarea, păstrarea şi evidenţa dosarelor profesionale ale funcţionarilor publici şi a registrului de evidenţă atât a funcţionarilor publici, cât şi a personalului contractual din cadrul Consiliului Raional.

În domeniul resurselor umane au fost elaborate și emise un număr de 409 dispoziţii, având ca obiect: numirea în funcţii publice; încetarea raporturilor de serviciu/muncă; modificarea raporturilor de serviciu/muncă; suspendarea raporturilor de serviciu/muncă; exercitarea cu caracter temporar a funcţiilor publice de conducere vacante; stabilirea gradelor și treptelor de salarizare etc.

În termenii stabiliți au fost întocmite rapoarte statistice lunare, semestriale şi anuale referitoare la numărul de salariaţi, fondul de salarii, gruparea pe ocupaţii, pe categorii, clase şi grade pentru funcţionarii publici, respectiv pe categorii pentru personalul contractual.

A fost organizată procedura de evaluare a performanţelor profesionale individuale ale funcţionarilor publici pentru activitatea desfăşurată în perioada 01.01.2016 – 31.12.2016.

O atenție deosebită s-a acordat în ultimii ani dotării localităților și teritoriilor cu documentație de urbanism și amenajare a teritoriului. Lucrul acesta a continuat și în anul trecut. În acest context au avut loc deplasări în teritoriu ale arhitectului-șef al raionului în colaborare cu reprezentanții institutelor de proiectări avînd drept scop acumularea informației necesare pentru elaborarea Planurilor Urbanistice Generale ale localităților din raion.

 Astfel, în anul 2016 au fost aprobate la sedințele consiliilor locale Planurile Urbanistice Generale ale localităților Borceag, Cucoara, Moscovei, Taraclia de Salcie, Tătărești; a fost elaborat Planul Urbanistic General al s. Lopățica, care urmează să fie aprobat la sedința Consiliului local. Se află în curs de elaborare Planul General al comunei Lebedenco. Contractele au fost incheiate cu IP „Urbanproiect” în anul 2016.

 La fel, a fost aprobat prin Decizia Consiliului Raional Cahul nr. 02/05-IV din 09.06.2016 Planul Amenajării Teritoriului Raionului Cahul.

La momentul actual în raionul Cahul dispun de documentație de urbanism actualizată 23 de unități administrativ-teritoriale de nivelul I.

 În perspectivă, pentru abordarea unui nivel mai avansat de dotare a localităților cu documentație de urbanism și amenajare a teritoriului, este necesară elaborarea pe etape a documentației de urbanism pe termen scurt și lung pentru celelalte localități ale raionului în corespundere cu normativele în vigoare și conform Planului de acțiuni din cadrul Programului raional de dezvoltare socio-economică pe anii 2017-2020, precum și Planului de acțiuni expus prin dispoziția Președintelui raionului privind dotarea localităților cu documentație de urbanism și amenajare a teritoriului pînă în anul 2019.

 Întru executarea Legii nr. 163 din 9 iunie 2010 privind autorizarea lucrărilor de construcție, perfectarea în continuare a documentației de urbanism la construcția diferitor obiecte, edificii, comunicații, au fost elaborate și eliberate în

anul 2015:

* Certificate de urbanism pentru proiectare - 98;
* Autorizații de construire - 81;
* Certificate de urbanism informativ - 37;
* Autorizații de desființare - 32;
* Autorizații de schimbare a destinației - 2;
* Procese -verbale de recepție finală a caselor de locuit – 14.

 A fost efectuat controlul asupra respectării reglementărilor în vigoare în domeniul urbanismului și amenajării teritoriului, colaborînd în acest scop cu primăriile, beneficiarii și cu Inspecția de Stat în Construcții Teritorială Cahul.

Astfel, au fost depistate 10 obiecte-construcții neautorizate în localitățile Cucoara, Moscovei, Tătărești, Pelinei, Văleni, Vadul lui Isac s. a. Primarii unităților administrativ-teritoriale vizate, precum și proprietarii obiectelor respective au fost avertizați.

Întru eficientizarea activității autorităților administrației publice locale de nivelul I, au fost prelucrate și elaborate date inițiale, scheme de amplasare a diferitor obiecte, cum ar fi: cartierele locative noi în s. Bucuria, s. Taraclia de Salcie; reconstrucția drumului pe str. Nuferilor în s. Slobozia Mare; proiectarea și construcția Parcului de cultură și agrement cu Teatru de vară în s. Giurgiulesti; proiectarea și construcția sondei arteziene în s. Borceag; reconstrucția drumului „Calea peștelui” în s. Văleni; instalarea panourilor solare pentru furnizarea apei calde la grădinița de copii din s. Andrușul de Sus; proiectarea și construcția cazangeriei la gaze naturale la grădinița de copii din s. Larga Noua; construcția liniei electrice la cartierul locativ nou în s. Brînza; proiectarea și construcția bisericii ortodoxe în s. Cucoara ș.a.

 De asemenea, au fost oferite consultații cetățenilor în domeniul arhitecturii și urbanismului privind respectarea cadrului legal pentru construcția unui obiect, s-a examinat și avizat documentația de proiect la solicitările beneficiarilor din raion, a reprezentanților de la institutele de proiectări din republică, ținîndu-se cont de crearea bazei de date, formarea cadastrului urban, arhivarea și păstrarea documentației de urbanism, formarea arhivei tehnice a documentației de proiect, elaborarea proiectelor de decizii ale administrației publice locale privind utilizarea construcțiilor și terenurilor.

 În perspectivă, tindem spre dotarea completă a localităților din raion cu Planuri Urbanistice Generale și atragerea de investiții în domeniul dat.

Serviciul Arhivă este o subdiviziune din cadrul Aparatului Preşedintelui raionului, care își îndeplinește atribuţiile stabilite de actele normative în vigoare.

Actualmente, în Arhiva raionului sunt prezente **67272** dosare în **275** fonduri și **368** de inventare. În perioada anului 2016 au fost preluate 2098 dosare cu termen permanent şi cu termen lung de păstrare. Serviciul arhivă a efectuat controlul stării arhivelor departamentale în primăriile Manta, Crihana Veche, Badicul Moldovenesc, Procuratura Militară Cahul, Procuratura raionului Cahul.

De menționat, că documentele nu se păstrează doar, ele sunt în circuitul solicitanţilor. Zilnic arhiva este vizitată de numeroşi cetăţeni, care solicită anumite documente, şi anume: confirmarea stagiului de muncă şi salarizare, documente cu privire la componenţa membrilor participanţi la privatizarea fondului locativ, dublicate ale acţiunilor notariale, extrase din decizii şi dispoziţii şi multe alte documente importante. Astfel, în perioada de referință în arhiva raionului au fost înregistrate 1450 de cereri cu caracter social-juridic privind eliberarea unor copii de pe diverse documente, care au fost soluţionate în modul corespunzător.

Pentru atingerea obiectivelor declarate un anumit rol l-a avut și auditul intern din cadrul Aparatului președintelui raionului.

 În scopul evaluării sistemului existent de management financiar şi control şi oferirea recomandărilor de îmbunătăţire, au fost efectuate 3 misiuni de audit de sistem, din care 2 misiuni planificate și două misiuni de audit ad-hoc, cu următoarele titluri:

* **„**Evaluarea conformării sistemului de management financiar și control în cadrul Direcției generale învățământ a Consiliului Raional Cahul”;
* „Evaluarea conformării sistemului de management financiar și control la Întreprinderea Municipală „Cavoris-Med” Cahul”;
* „Evaluarea sistemelor de informare şi comunicare internă şi externă în cadrul Aparatului președintelui și subdiviziunilor subordonate Consiliului Raional Cahul”.

 La solicitarea directorului Liceului Teoretic „Vasile Alecsandri” din s. Colibași”, a fost efectuată misiunea de audit de consiliere cu titlul: „Evaluarea conformității evidenței contabile ținute de contabilitatea Liceului Teoretic „Vasile Alecsandri” din s. Colibași”. A fost efectuată și o misiune de urmărire a implementării recomandărilor de audit, oferite în rezultatul misiunii cu titlul „Evaluarea procesului de producere și raportare financiară la SA „Fabrica de Brânzeturi Cahul”.

Pentru a ajuta entitatea în menţinerea unui sistem eficient de management financiar și control au fost oferite recomandări privind:

* mediatizarea noţiunilor specifice managementului financiar și controlului intern;
* oferirea suportului consultativ în descrierea proceselor;
* oferirea suportului consultativ în instituirea managementului riscurilor, inclusiv în identificarea, evaluarea şi monitorizarea riscurilor, precum şi în elaborarea Registrului riscurilor.

A fost organizat procesul de autoevaluare a sistemului de MFC în cadrul subdiviziunilor Consiliului Raional Cahul și de întocmire a Declarației cu privire la buna guvernare.

În general, autoritatea publică deliberativă raională, preşedintele raionului şi aparatul au contribuit, potrivit competenţelor şi atribuţiilor, la realizările obținute în anul precedent. În calitate de preşedinte al raionului Cahul am încercat pe cît posibil materializarea tuturor iniţiativelor venite atît din partea aleşilor locali, angajaţilor Consiliului Raional, cît şi cetăţenilor. Consider că prin activitatea desfăşurata s-a răspuns în mare măsură problemelor prioritare ale raionului.

În anul 2017 este necesar ca la nivelul Consiliului Raional să se concentreze eforturile pentru administrarea cu rigoare şi pragmatism a resurselor de care dispunem, precum şi pentru îndeplinirea obiectivelor stabilite, astfel incât să putem crea premizele unei dezvoltări susţinute a raionului în perioada următoare.

 **Ion GROZA,**

**Președintele raionului Cahul**